'மாண்டு போயினன் எருவைகட்கு அரசன்; மற்று உளரோ, யாண்டை என் நிலை அறிவுறுப்பார்கள்? இப் பிறப்பில் காண்டலோ அரிது' என்று, என்று, விம்முறும்; கலங்கும்; மீண்டு மீண்டு புக்கு எரி நுழைந்தாலென, மெலிவாள். 13 'என்னை, நாயகன், இளவலை, எண்ணலா வினையேன் சொன்ன வார்த்தை கேட்டு, "அறிவு இலள்" எனத் துறந்தானோ? முன்னை ஊழ்வினை முடிந்ததோ?' என்று, என்று, முறையால் பன்னி, வாய் புலர்ந்து, உணர்வு தேய்ந்து, ஆர் உயிர் பதைப்பாள். 14